CELEX: C2006/326/49
Language: el
Date: 2006-12-30 00:00:00
Title: Υπόθεση C-374/06: Αίτηση για την έκδοση προδικαστικής αποφάσεως, την οποία υπέβαλε το Finanzgericht Düsseldorf (Γερμανία) στις 14 Σεπτεμβρίου 2006 — BATIG Gesellschaft für Beteiligungen mbH κατά Hauptzollamt Bielefeld

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/25
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Düsseldorf (Γερμανία) στις 14 Σεπτεμβρίου 2006 — BATIG Gesellschaft für Beteiligungen mbH κατά Hauptzollamt Bielefeld
   (Υπόθεση C-374/06)
   (2006/C 326/49)
   Γλώσσα διαδικασίας: η γερμανική
   Αιτούν δικαστήριο
   Finanzgericht Düsseldorf
   Διάδικοι στην υπόθεση της κύριας δίκης
   
      Προσφεύγουσα: BATIG Gesellschaft für Beteiligungen mbH
   
      Καθού: Hauptzollamt Bielefeld
   Προδικαστικά ερωτήματα
   Έχει την έννοια η οδηγία 92/12/ΕΟΚ (1) του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους καταναλώσεως, ότι κράτος μέλος, το οποίο εισέπραξε ειδικό φόρο καταναλώσεως για προϊόντα καπνού εκδίδοντας φορολογικά επισήματα, υποχρεούται να επιστρέψει στον λήπτη των φορολογικών επισημάτων το ποσόν που αυτός κατέβαλε σχετικώς, αν τα φέροντα τα εν λόγω φορολογικά επισήματα προϊόντα καπνού εντός άλλου κράτους μέλους εξήλθαν παρανόμως από το καθεστώς αναστολής με αποτέλεσμα το εν λόγω κράτος μέλος να εισπράξει ειδικό φόρο καταναλώσεως για τα προϊόντα καπνού από τον εκεί εγκατεστημένο επιχειρηματία, ο οποίος απέστειλε τα προϊόντα καπνού υπό καθεστώς αναστολής;
   
      (1)  ΕΕ L 76, σ. 1.